***Dragi părinți,***

Vrem să vă mulțumim pentru răbdarea, înțelegerea și efortul comun depus în susținerea procesului educațional continuu. Ne dorim ca Dumneavoastră, împreună cu copiii voștri, să fiți sănătoși și să vă simțiți în siguranță oriunde veți fi, în special, în școlile și liceele pe care le frecventați.

Acum, mai mult ca niciodată, vă înțelegem grijile, preocupările și sentimentele pe care le aveți față de copiii în această situație pandemică de gravitate sporită, deoarece suntem și noi părinți. Știm, că nu este deloc ușor…

Noi suntem siguri, că împreună vom reuși să depășim această situație. Vrem să vă îndemnăm să fiți responsabili și să deveniți un exemplu pentru copii. Copiii trebuie să învețe de la persoanele dragi ce înseamnă să fii atent, solidar și responsabil atât față de sănătatea proprie, cât și a celor din jur. La rândul nostru, la fel suntem datori să avem grijă de copiii dumneavoastră, să le oferim educație de calitate și să-i ghidăm pe drumul cel bun.

**La moment, instituția noastră are confirmate 2 cazuri de infectare cu COVID-19, dintre aceștia, 1 sunt cadre didactice și personal auxiliar, iar 1 cazuri confirmate sunt în rândul elevilor. Un număr de 8 persoane se află în autoizolare. 25 dintre cadre didactice și personal auxiliar și 18 elevi s-au recuperat după Covid.**

Trebuie să ne obișnuim să fim prudenți. COVID-19 în continuare este un pericol major pentru fiecare dintre noi, pentru familiile noastre. Nu trebuie să ne relaxăm, pentru că acest virus nu iartă neglijența. Respectați măsurile de precauție:

* Purtați masca corect în spațiile deschise și închise;
* Spălați sau dezinfectați regulat mâinile;
* Evitați aglomerațiile;
* Păstrați distanța de 1 metru.

Cert este faptul că educația este organizată altfel. Cert este faptul că educația la distanță nu poate înlocui pe deplin educația cu prezență fizică. Suntem de acord, că este una anevoioasă, cu multe semne de întrebare.

Dar în PANDEMIE, este unica posibilitate de a păstra conectați elevii la procesul educațional și a ține cât mai departe virusul de elevi, profesori, părinți, bunici, frați și surori. Ori atunci când se ciocnesc dreptul la viață cu cel al educației, prioritar este primul. Viața are prioritate.

Odată cu revenirea la normalitate vom acorda susținere elevilor care din anumite situații obiective nu s-au putut conecta plenar la procesul educațional la distanță.

La moment și noi, cadrele didactice și Dumneavoastră, dragi părinți, să facem tot posibilul ca elevii/ copiii să beneficieze de toate oportunitățile pe care le oferă învățământul la distanță, inclusiv on-line.

Școala va ține cont în continuare de toate normele de sănătate publică pentru a preveni îmbolnăvirea cu COVID-19 și pentru a continua procesul educațional.

Vom face tot posibilul pentru a vă fi alături și a vă ajuta. Alături de dumneavoastră, avem pe umerii noștri responsabilități uriașe, de aceea vrem să ne ajutăm reciproc și să avem grijă unii de alții. Doar așa vom reuși!

**Vă mulțumim mult pentru înțelegere! Vă rugăm să aveți grijă de Dumneavoastră! Vă rugăm să aveți grijă de copiii Dumneavoastră!**

***Cu respect,***

***administrația și colectivul profesoral al Instituției Publice Liceul Teoretic ” C. Negruzzi ”***